# data[].attributes.body
Ďeň detí na našej SŠJT odštartoval nečakaným začiatkom NEvyučovania na pravé poludnie. Popoludnie osviežil nielen dážď, ale aj koncert JARA GAŽA.

Sledujte nás, to bol len začiatok...Čaká nás najOČAKÁVANEJŠIA časť - NOČNÁ ŠKOLA.

# data[].attributes.headline
Športová olympiáda 1. - 4. ročníka - 1. časť

# data[].attributes.subject
Športová olympiáda 1. - 4. ročníka - 1. časť

# data[].attributes.body
Dňa 16. a 23. mája 2025 si  zmerali svoje sily v štyroch športových disciplínach žiaci 1. a 2. ročníka.

V dobrej športovej atmosfére a v zmysle fair play podali chlapci a dievčatá skvelé výkony.

# data[].attributes.headline
Športová olympiáda 1. - 4. ročníka - 2. časť

# data[].attributes.subject
Športová olympiáda 1. - 4. ročníka - 2. časť

# data[].attributes.body
Posledné májové piatky patrili športu a súťaženiu. Žiaci tretieho a štvrtého ročníka sa  zúčastnili športovej olympiády. Súťažiaci si zmerali sily v štyroch individuálnych športových disciplínach a v jednej kolektívnej. Víťazi boli odmenení medailami a všetci zúčastnení odchádzali so sladkou odmenou a dobrou náladou.

Všetkým srdečne gratulujeme!

# data[].attributes.body
Dňa 20. mája 2025 sme si v našej škole pripomenuli Medzinárodný deň mlieka. Tento deň je venovaný nielen oslave tohto výživného nápoja, ale aj zvýšeniu povedomia o jeho zdravotných benefitoch a dôležitosti pre zdravie. Naša škola je zapojená do projektu Školské mlieko, v rámci ktorého je žiakom našich škôl pravidelne distribuované mlieko. Tento projekt má za cieľ podporiť zdravé stravovanie a zabezpečiť deťom prístup k potravinám, ktoré sú bohaté na vápnik, bielkoviny a vitamíny.

# data[].attributes.body
Pozor, pozor! Naše mozgové bunky dostávajú poriadnu rozcvičku! Kreslíme, spájame,  kopírujeme, možno si aj trošku škrabeme hlavičky – ale hlavne prepájame pravú a ľavú hemisféru, ako keby sme mali v hlave diaľnicu!

Pravá hemisféra si povie: „Ja mám rada farby, obrázky a tvorivosť!“

Ľavá hemisféra si vraví: „A ja zas milujem poriadok, logiku a pravidlá!“

A my? My im z času na čas doprajeme parádnu spoluprácu!

Bavia nás úlohy, pri ktorých sa ruky nenudia, oči pozorne sledujú a mozog sa možno aj trochu potí – ale to len preto, že „maká“ na plné obrátky ako superpočítač!

Tak teda: fixky do rúk, mozgy do pozoru a ideme na to!

Školský podporný tím Zuzana&Miška

# data[].attributes.body
Zmením prostredie a stávam sa architektom! Aj naši piataci sa stali na chvíľočku malými projektantami či dizajnérmi počas anglického jazyka, kde navrhli, nakreslili a odprezentovali svoje predstavy o svojom meste snov. Možno raz sa ich sny zmenia na skutočnosť.

# data[].attributes.attachment_link.title
21 reactions | OUTDOOR is IN. Zmením prostredie a stávam sa architektom! Aj naši piataci sa stali  na chvíľočku malými projektantami  či dizajnérmi počas anglického... | By Spojená škola Turzovka | Facebook

# data[].attributes.attachment_link.description
OUTDOOR is IN. Zmením prostredie a stávam sa architektom! Aj naši piataci sa stali  na chvíľočku malými projektantami  či dizajnérmi počas anglického...

# data[].attributes.body
Dňa 25. 4. 2025  sa na našej škole uskutočnil výnimočný tematický deň zameraný na ochranu prírody, ktorý sa niesol v duchu rovesníckeho vzdelávania. Starší žiaci sa zhostili úlohy učiteľov a sprievodcov pre svojich mladších spolužiakov. Spolu vytvárali projekty, plagáty a vtáčie búdky z recyklovaných materiálov, napríklad z tetrapakov, čím si prakticky osvojili princípy recyklácie a zodpovedného prístupu k životnému prostrediu.

Po úvodnej tvorivej časti nasledovala interaktívna prehliadka stanovíšť, kde sa žiaci dozvedeli množstvo zaujímavostí zo sveta prírody. Ich sprievodcami boli nielen starší spolužiaci, ale aj odborníci z CHKO Kysuce, NP Malá Fatra ( Ing. Jozef Vajs) a Lesov SR, š. p. ( Ing. Jarmila Ujčeková). Tí im pútavým spôsobom priblížili svoju prácu v teréne a vysvetlili dôležité ekologické témy ako ochrana biotopov, druhová rozmanitosť či poznávanie živočíchov a rastlín.

Celý deň sa niesol v príjemnej atmosfére spolupráce, zážitkového učenia a rešpektu k prírode. Žiaci si nielen upevnili vedomosti o environmentálnych témach, ale aj prehĺbili svoj vzťah k okolitému prostrediu. Vďaka starším spolužiakom a odborníkom z praxe získali mladší žiaci nové poznatky formou, ktorá im bola blízka, zábavná, motivujúca a najmä zmysluplná. Tematický deň   pomohol rozvíjať environmentálne povedomie, tímovú spoluprácu a zodpovednosť voči prírode. Podobné aktivity plánujeme zaradiť do školského programu aj v budúcnosti. Tematický deň ukázal, že spoločne môžeme vytvárať pozitívne zmeny – a to už od školských lavíc.

Ďakujeme všetkým, ktorí sa akýmkoľvek spôsobom podieľali na príprave a realizácii.

tím tematického dňa